**Virtsarakon ja -putken läpivalaisututkimukset**

* **Uretrokystografia** (virtsaputken ja -rakon varjoainetutkimus)
* **Kystografia** (virtsarakon varjoainetutkimus)
* **Miktiokystografia** (virtsarakon toiminnan varjoainetutkimus)

**Ajanvaraus**     .    .20    , klo    :

**Tutkimuspaikka**

Kainuun keskussairaala, Kuvantaminen, angiografiahuone.

Jätä korut ja arvoesineet kotiin.

**Tutkimukseen valmistautuminen**

Jos olet allerginen varjoaineelle (jodi) tai puudutusaineelle, ota kutsun lähettäneeseen yksikköön yhteyttä etukäteen.

Ole syömättä ja juomatta 2 tuntia ennen tutkimusta. Päivittäiset lääkärin määräämät lääkkeet saat ottaa pienen vesimäärän kanssa.

Naispotilaat: Jos olet tai epäilet olevasi raskaana, ilmoita asiasta lähettävään yksikköön etukäteen.

Lapsipotilaat: Lähettävä yksikkö huomioi, ettei lapsella ole virtsatietulehdusta. Lapsille annetaan tutkimuspäivän aamuna pienoisperäruiske.

**Tutkimuksen kulku**

Naisille katetri laitetaan rakkoon lähettävässä yksikössä (mikäli ei ole jo valmiina),miehille katetri

laitetaan virtsaputkeen kuvauksen yhteydessä (mikäli ei ole jo valmiina ) ja lapsille Lasten ja nuorten poliklinikalla.

Tutkimuksessa lääkäri täyttää katetrin kautta virtsarakkosi jodivarjoaineella jaottaa röntgenkuvia. Miehillä voidaan täyttää varjoaineella myös virtsaputki. Tutkimus kestää n. ½ tuntia.

**Jälkitoimenpiteet**

Varjoaine poistuu elimistöstä virtsan mukana. Lähettävä yksikkö huolehtii sinun jälkiohjauksesta.

**Yhteystiedot**

Perumattomasta ajasta peritään sakkomaksu. Peruminen on tehtävä viimeistään edellisenä päivänä klo 12 mennessä lähettävän yksikön takaisinsoittonumeroon: \_\_\_\_\_\_\_\_\_\_\_\_\_\_\_\_\_Kuvantamisessa on käytössä oma takaisinsoittojärjestelmä puh. 040 153 3240. Tutkimukseen valmistautumiseen liittyvissä asioissa soittoaikamme on maanantaista torstaihin kello 7.30 – 16 sekä perjantaisin ja arkipyhien aattoina kello 7.30 – 15. Soitamme sinulle takaisin samana päivänä tai viimeistään seuraavan työpäivän aikana.